มีเพศสัมพันธ์เสร็จ9โมงเช้า หลั่งนอกเเต่ไม่ได้สวมใส่ถุงยางอนามัย เเละไปซื้อยาคุมฉุกเฉินกิน15:30 ยาคุมที่กินไปมีประสิทธิภาพมากน้อยเเค่ไหนค่ะ เภสัชกรบอกให้2เม็ดทีเดียว มีโอกาสท้องไหมคะ เเล้วจะทราบผลได้ไงว่าไม่ท้องค่ะ
สวัสดีค่ะ การมีเพศสัมพันธ์โดยการใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%หากเป็นยาคุมฉุกเฉินชนิดที่มี 2 เม็ดใน 1 แผง อาจเลือกทานพร้อมกันทีเดียว 2 เม็ด หรือทานครั้งละ 1 เม็ด ห่างกัน 12 ชั่วโมงก็ได้ ประสิทธิภาพไม่ต่างกัน เพียงแต่ การทานพร้อมกันทีเดียว 2 เม็ด อาจเกิดผลข้างเคียงได้มากกว่า แต่อาจไม่เกิดก็ได้ เช่น คลื่นไส้ อาจียน ปวดหัว เวียนหัว เจ็บเต้านมส่วนการที่จะทราบว่า มีการตั้งครรภ์หรือไม่นั้น ก็ควรรอดูว่าประจำเดือนในรอบต่อไปจะมาหรือไม่ หรือตรวจหลังจากที่มีเพศสัมพันธ์ไปแล้วประมาณ 2 สัปดาห์ค่ะ